Főigazgatósági tájékoztató
2000/2001. december, 11. szám

szöveges verzió!!!

Letöltve:
www.jgytf.u-szeged.hu/foigtaj

Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel: (+36) 62 546-051, Fax: (+36) 62 420-953
Felelős Kiadó: dr. Galambos Gábor
Felelős szerkesztők:
Szolgáné dr. Rózsa Zsuzsanna; dr. Tóth Szergej
Technikai szerkesztő:
Szécsi Zoltánné
Tartalom

I. A főiskolai Kari Tanács ülése	4

II. HATÁROZATOK	4

III. KÖZLEMÉNYEK 
	1. Tudósklub rendezvényei	5
	2. Történettudományi Tanszék	5
	3. Családtörténet, helytörténet	5
	4. Pedagógusjelöltek Országos Sporttalálkozója öszöntése	5
	5. Magyar Egyetemi Főiskolai Úszóbajnokság	7
	6. Magyarország történelme címerekben	8
	7. Könyvtári beszélgetések	8
	8. Egységvezetői Testületi ülés	8
	9. Kari Ki Kicsoda	8
	10. Bilingvis kötet	8
	11. Ezredvégi hangulatok	8
	12. Francia sanzonest	8
	13. JGYF Kiadó: Konrád György és Szelényi Iván	8
	14. Összdolgozói értekezlet	9

IV. NEMZETKÖZI KAPCSOLATOK	9

V.	Új leckekönyv	12

 I.
A főiskolai Kari Tanács ülése

A Főiskolai Kari Tanács 2000. december 14-én ülést tartott. A napirend a következő volt:
1.	A Juhász Gyula Tanárképző Főiskolai Kar szervezeti felépítése
2.	Javaslat akkreditált iskolarendszerű felsőfokú szakképzési szakok indítására
3.	Javaslat a “Vallás ismeret és etika” főiskolai alapképzési szak létesítésére és indítására
4.	Előzetes javaslat és állásfoglalás kérése új szakpárok indításához
5.	Egyebek

II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2000. december 14-én tartott ülésén 
hozott HATÁROZATAI
növekvő sorszámozással

1.	1. A Szegedi Tudományegyetem Juhász Gyula Tanárképző Főiskolai Kar Tanácsa 104/2000. (XII. 14.) KT. számú HATÁROZATÁVAL 12 igen, 0 nem, 0 tartózkodás nyílt szavazattal elfogadja a napirendi pontok tárgyalására vonatkozó előterjesztést azzal, hogy a Meghívóban szereplő 4. napirendi pont tárgyalását leveszi a napirendről.

2.	A Szegedi Tudományegyetem Juhász Gyula Tanárképző Főiskolai Kar Tanácsa 105/2000. (XII. 14.) KT. számú HATÁROZATÁVAL 12 igen, 0 nem, 0 tartózkodás nyílt szavazattal elfogadja a Főiskolai Kar alább felsorolt intézeteinek megszüntetésére vonatkozó előterjesztést:
a)	Alkalmazott Társadalomismereti és Egészségtudományi Intézet,
b)	Matematika és Informatikai Intézet,
c)	Művelődéstörténeti Intézet,
d)	Művészeti Intézet,
e)	Nemzetiségi Intézet,
f)	Nyelvtanárképző Intézet,
g)	Természettudományi Intézet
	
Az a)-g) pontok alatt felsorolt intézetek 2000. december hó 31. napjának hatályával a Szegedi Tudományegyetem Juhász Gyula Tanárképző Főiskolai Karon jogutód nélkül megszünnek. A Kari SZMSZ-ben meghatározott feladataik az illetékes szaktanszékekhez kerülnek. A tanszékek felügyelete közvetlenül az organogram szerint illetékes főigazgató-helyetteshez tartozik.
3.	A Szegedi Tudományegyetem Juhász Gyula Tanárképző Főiskolai Kar Tanácsa 106/2000. (XII. 14.) KT. számú HATÁROZATÁVAL 12 igen, 0 nem, 0 tartózkodás nyílt szavazattal támogatja az akkreditált iskolarendszerű felsőfokú banki szakügyintéző, pénzügyi szakügyintéző, számviteli szakügyintéző szakképzési szak indítására vonatkozó előterjesztést.

4.	A Szegedi Tudományegyetem Juhász Gyula Tanárképző Főiskolai Kar Tanácsa 107/2000. (XII. 14.) KT. számú HATÁROZATÁVAL 12 igen, 0 nem, 0 tartózkodás nyílt szavazattal támogatja a “Vallásismeret és etika” főiskolai alapképzési szak létesítésére és indítására vonatkozó előterjesztést.

5.	A Szegedi Tudományegyetem Juhász Gyula Tanárképző Főiskolai Kar Tanácsa 108/2000. (XII. 14.) KT. számú HATÁROZATÁVAL 12 igen, 0 nem, 0 tartózkodás nyílt szavazattal – az Oktatási Minisztérium engedélyétől függően – támogatja a környezetvédelem-fizika, a környezetvédelem-kémia, a környezetvédelem-földrajz szakpárok indítását és egyidejűleg felkéri, illetve felhatalmazza a főigazgatót, hogy saját hatáskörében a Főhatóság rendelkezésére figyelemmel a szükséges intézkedéseket tegye meg.

III.
KÖZLEMÉNYEK 
A Közlemények rovatban megjelentek sorrendiségét az időrendiség határozza meg.

1.	Tudósklub rendezvényei. A Szegedi Akadémiai Bizottság Tudósklubjának összejövetelein dr. Galambos Gábor, karunk főigazgatója, egyúttal a Tudósklub titkára szervezte programokon a következő vendégek tartottak előadást: 2000. október 26-án Balogh László országgyűlési képviselő (előadásának címe: “Szervezett bűnözés, korrupció). 2000. november 16-án dr. Gönczöl Katalin az állampolgári jogok országgyűlési biztosa (Emberi jogok az állampolgári jogok országgyűlési biztosának gyakorlatában). 2000. december 6-án a Tudósklub vendége volt Göncz Árpád, volt köztársasági elnökünk. 
2.	Történettudományi Tanszék. Az SZTE JGYTFK Történettudományi Tanszék 2000. év feladatait a következő évfordulós események határoztak meg: az 1848-1849-es forradalom és szabadságharc és a megtorlás korának kezdetei, a magyar állam megalapításának 1000. évfordulója és Jézus Krisztus születésének 2000. éve. A Magyar Kisebbségi Információs Egyesület által szervezett “Temes és Csongrád megyei régió fiatal történészeinek találkozóján” felolvasásokkal szerepelt: Zakar Péter: Juris dictios konfliktusok Péterváradon a XIX. század első felében; Kruppa Tamás: Jezsuita propaganda Báthory István korában; Nyulassy Ágnes: Adalékok Szent Jakab kultuszának magyarországi történetéhez; Zalai Anita: A két világháború közötti spanyol jobboldali ideológia érvrendszere. Jézus Krisztus születésének 2000. éve tiszteletére rendezett konferencia előadói voltak: Szegfű László: Gondolatok Krisztusról és a Szentháromságról, Ormai Zoltán: A reinkarnáció hitének nyomai a Bibliában, Nótári Tamás: Arno és a salzburgi missziós tevékenység Pannóniában, Szegfű László Péter: Néhány kocsitípus a Vulgatában, Pete László: Az ókori zsidó nők jogai, Tóthné Horváth Ágnes: A nap, amikor Krisztus született.
3.	Családtörténet, helytörténet. A Történettudományi Tanszék által kiírt “Családtörténet, helytörténet” című pályázatra 375 jelentkezés érkezett (Magyarországról 240, Erdélyből 118, Jugoszláviából 4, Horvátországból 1, Szlovákiából 6, Hollandiából 1). A pályázat eredményéről – benne tanszéki kollektíva munkájáról is Szegfű László tanszékvezető főiskolai tanárszámolt be a Szécsény városában október 22-23-án megrendezett nemzetközi konferencián, ahol előadást is tartott. “A magyar helytörténetírás helyzete és aktuális problémái” címmel. A pályázat kapcsán Rácz Lajos főiskolai docens több olyan – interdiszciplináris témájú – előadásokat tartott, amelyek ma még unikumnak számítanak: pl. A Kárpát-medence éghajlatának hosszú távú változásai a 16. századtól napjainkig, Időjárás és történelem, A Kárpát-medence éghajlattörténete a 16. századtól napjainkig, Éghajlat történeti forrásgyűjtemények.
4.	Pedagógusjelöltek Országos Sporttalálkozója. 2000. október 7-8. között rendezték meg Budapesten a Pedagógusjelöltek 49. Országos Sporttalálkozóját. A Szegedi Tudományegyetem Juhász Gyula Tanárképző Főiskolai Kar 60 fős delegációval (53 hallgató és 7 oktató) vett részt a rendezvényen. Hallgatóink 14 aranyérmet, 11 ezüstérmet és 5 bronzérmet nyertek. Az atlétikában, úszásban és tornában elért részletes eredményeket lásd: 1-4. sz. táblázatokban. Kézilabdában a Szegedi Tudományegyetem JGYTF női csapata a 2. helyezést szerezte meg. A döntő mérkőzés eredménye: JPTE Pécs – Szegedi Tudományegyetem JGYTF 16:10. Az ezüstérmes csapat tagjai: Bányai Ágnes I. évf. egtan-tn., Benák Kinga III. évf. tn-rekr., Botos Ágnes IV. évf. mat-tn., Deák Márta II. évf. tn-rekr., Gergely Irén IV. évf. mat-tn., Hadobás Gabriella III. évf. tn-rekr., Sajtos Bettina IV. évf. tn-rekr., Szabó Mónika III. évf. tn-rekr., Tokács Anikó végzett, Torgyik Rita III. évf. tn-rekr., Tóth Szilvia IV. évf. tn-rekr. Kosárlabdában a férficsapat megszerezte az aranyérmet. A csapat edzője: Pungor Miklós főiskolai docens. A döntő mérkőzés eredménye: Szegedi Tudományegyetem JGYTF – BDTF Szombathely 93:49. Az aranyérmes csapat tagjai: Asztalos Balázs IV. évf. angol, Drahos Gábor IV. évf. tn-rekr., Zöldi István IV. évf. tn-rekr., Kiss Zsolt III. évf. ped-techn., Mészáros Ende I. évf. tn-rek., Német Attila II. évf. tn-rekr., Czapári István IV. évf. tn-rek., Seres Tamás II. évf. tn-rek., Király Norbert II. évf. tn-rek., Gyönyörű Balázs I. évf. tn-földr.

Atlétika
A csapat edzője: Béres Sándor főiskolai tanársegéd

Versenyszám	Helyezés	Név	Eredmény	
100 m-es női síkfutás	I.	Vári Beáta	11,9 sec 	
Gerelyhajítás férfi	I.	Kurucsó Péter	65,98 m	
Női váltófutás
(400-300-200-100)	I.	Bukó Tünde, Pósa Edit, Döme Hajnalka, Vári Beáta	2:33,6 sec	
Férfi váltófutás
(400-300-200-100)	I.	Halászevics Péter, Halászevics Áron, Szabó László, Hacker Péter		
400 m-es női síkfutás	II.	Bukó Tünde	60,4 sec	
800 m-es férfi síkfutás	II.	Halászevics Áron	1:58,2 sec	
Súlylökés női	III	Tallér Beatrix	1082 cm	
Távolugrás női	III.	Bősze Hajnalka	518 cm	
1. sz. táblázat.

Úszás
A csapat edzője: Kövesdi Adrienn főiskolai hallgató

Versenyszám	Helyezés	Név	Évfolyam-szakpár	Eredmény	
50 m-es női pillangóúszás	I.	Sárzó Adrienn 	II. tn-rekr.	31,4 sec	
50 m-es férfi mellúszás	I.	Nagy Gergely	I. tn-rekr.	31,6 sec	
50 m-es férfi hátúszás	I.	Szentesi Szabolcs	I. tn-rekr.	27,3 sec	
4X50 m-es férfi vegyesváltó 	I.	Szentesi Szabolcs, Nagy Gergely, Tompai Gábor,	I. tn-rekr.	1:54,4 sec	
		Kádár Lajos	IV. tn-rekr.		
8X50 m-es gyorsváltó 	I.	Sárzó Adrien	II. tn-rekr.	3:51,5 sec	
( 4 nő + 4 férfi )		Kiss Ágnes	II. bi-tn.		
		Nagy Enikő	III. tn-rekr.		
		Kövesdi Adrien	IV. fö-tn		
		Tompai Gábor, Szentesi Szabolcs, Nagy Gergely	I. tn-rekr.		
		Kádár Lajos	IV. tn-rekr.		
50 m-es férfi pillangóúszás	II.	Nagy Gergely	I. évf.	28,1 sec	
50 m-es férfi gyorsúszás	II.	Kádár Lajos	IV. tn-rekr.	24,7 sec	
4X50 m-es női vegyesváltó 	II.	Kiss Ágnes	II. bi-tn.	2:16,1 sec	
		Nagy Enikő	III. tn-rekr.		
		Sárzó Adrienn	II. tn-rekr.		
		Kövesdi Adrienn	IV. fö-tn		
50 m-es női mellúszás	III. 	Nagy Enikő	III. tn-rekr.	36,9 sec	
50 m-es női gyorsúszás	III.	Kövesdi Adrienn	IV. fö-tn	30,4 sec	
2. sz. táblázat.

Torna (férfiak)
A csapat edzője: Kulcsár Gábor főiskolai hallgató

Versenyszám	Helyezés	Név	Évfolyam-szakpár	Eredmény	
Ugrás	I.	Kulcsár Gábor	IV. évf. tn-rekr.	19,10 pont	
Talaj	I.	Kulcsár Gábor	IV. évf. tn-rekr.	19,20 pont	
Csapatverseny	III.	Kulcsár Gábor, Harangozó Gábor, Nagy Czirok Károly	IV. évf. tn-rekr.	215,80 pont	
		Nagy Attila	III. évf. tn-rekr.		
		Nemes Tamás	II. évf. tn-bio.		
3. sz. táblázat.

Torna (nők)
A csapat edzője: Csejtei Andrea főiskolai tanársegéd

Versenyszám	Helyezés	Név		Eredmény	
Gerenda	I.	Canjavec Eszter	IV. évf. tn-bi.	18,80 pont	
Talaj	I.	Beraczka Krisztina	III. évf. tn-egt.	19,00 pont	
Gerenda	II.	Beraczka Krisztina	III. évf. tn-egt.	18,70 pont	
Ugrás	II.	Bárány Mariann	II. évf. tn-rek.	17,20 pont	
Korlát	II.	Canjavec Eszter	IV. évf. tn-bi.	17,30 pont	
Csapatverseny	II.	Bárány Mariann	II. évf. tn-rek.	145,70 pont	
		Canjavec Eszter	IV. évf. tn-bi.		
		Bódi Melinda, Savella Orsolya	III. évf. tn-rek.		
		Beraczka Krisztina	III. évf. tn-egt.		
4. sz. táblázat.

5.	Magyar Egyetemi Főiskolai Úszóbajnokság. 2000. november 19-én Budapesten megrendezett Magyar Egyetemi Főiskolai Úszóbajnokság összetett pontversenyét a Szegedi Tudományegyetem csapata nyerte. A bajnokságon kiemelkedőn szerepeltek a Juhász Gyula Tanárképző Főiskolai Kar testnevelés (tn) szakos hallgatói. Részletes eredményeket lásd: 5. sz. táblázat.

Magyar Egyetemi Főiskolai Úszóbajnokság eredményei

Versenyszám	Helyezés	Név	Kar és szakpár	Eredmény	
Férfi 100 m-es. mellúszás	I.	Nagy Gergely	JGYTFK I. évf. tn-rekr.	1:10.87 mp	
Férfi 100 m-es hátúszás	I.	Szentesi Szabolcs	JGYTFK I. évf. tn-rekr.	1:01.59 mp	
Férfi 100 m-es pillangóúszás	I.	Fekete András	JGYTFK II. évf. mat-tn.	59.65 mp	
Női 100 m-es mellúszás	I.	Sárzó Adrienn	JGYTFK II. évf. tn-rekr.	1:21.34 mp	
Férfi 4x100 m-es vegyesváltó	I.	Szentesi Szabolcs, Nagy Gergely, Fekete András	JGYTFK I. évf. tn-rekr
JGYTFK II. évf. mat-tn. SZTE	4:18.40 mp	
		Máté Zsolt			
Férfi 200 m-es vegyesúszás	II.	Nagy Gergely	JGYTFK I. évf. tn-rekr.	2:18.40 mp	
Férfi 400 m-es gyorsúszás	II.	Savanya Norbert	BTK	4:28.85 mp	
Férfi 50 m-es gyorsúszás	III.	Szentesi Szabolcs	JGYTFK I. évf. tn-rekr.	25.47 mp	
Férfi 100 m-es gyorsúszás	III.	Fekete András	JGYTFK II. évf. mat-tn.	57.38 mp	
Női 100 m-es pillangóúszás 	III.	Sárzó Adrienn	JGYTFK II. évf. tn-rekr.	1:13.00 mp	

5. sz. táblázat.
6.	Magyarország történelme címerekben. A Történettudományi tanszéken a hazai és külföldi millenniumi ünnepségekre 46 tablóból álló történeti sorozat készült “Magyarország történelme címerekben” címmel, amely több mint 600 honi címert, jelvényt és zászlót vonultatott fel részletes kísérőszöveggel (melyet 18 nyelvre fordítottak le), s amelyet “öt világrész száz nagyvárosában állítottak ki”. A római tárlatot Göncz Árpád köztársasági elnök, a berlinit Várhelyi államtitkár, a londonit dr. Orbán Viktor kormányfő nyitotta meg. (Terv és szöveg: Szegfű László tanszékvezető főiskolai tanár, grafikus: Jarolics Tamás). 
7.	Könyvtári beszélgetések. Könyvtári beszélgetések címmel felolvasó-est sorozatot indított útjára a Kar Központi Könyvtárának vezetője: dr. Katona Imréné. Első vendégként 2000. december 5-én Latzkovits Miklós novellista, főiskolai karunk docense tartott felolvasóestet. Elhangzottak: A könyvfejtő, Túlvilági történetek, Igen rövid történet Latzkovitsról, Két rövid történet Latzkovitsról. Az est házigazdája: Tóth Szergej volt. 
8.	Egységvezetői Testületi ülést. 2000. december 12-én 14.30 órai kezdettel az SZTE JGYTFK Egységvezetői Testületi ülést tartott a Főiskola Tanácstermében dr. Seres László egyetemi tanár elnöklésével. Napirendi pontok voltak: 1. Tájékoztatás Karunk gazdasági helyzetéről és a 2001. év bérváltozásairól (előadó: dr. Galambos Gábor kari főigazgató). 2. Tájékoztatás az egyetem aktuális kérdéseiről (előadó: dr. Galambos Gábor kari főigazgató). 3. SZTE JGYTFK SZMSZ módosítása (előadó: dr. Galambos Gábor kari főigazgató). 4. Egyéb: az új index kitöltési szabályairól (előadó: dr. Homor Géza főigazgató-helyettes), a kar arculatával kapcsolatos kérdésekről (dr. Tóth Szergej főigazgató-helyettes).
9.	Kari Ki Kicsoda. 2000. december 12-én mindenki számára hozzáférhetővé vált karunk új információs szolgáltatása, a Kari Ki Kicsoda a következő címen: 
	http://dali.jgytf.u-szeged.hu/kikicsoda  Az eseményről dr. Galambos Gábor főigazgató körlevélben tájékoztatta a tanszék és egységvezetőket. A keresett névhez megjeleníthető adatok: Beosztás; Munkaszoba; Tanszék, hivatal, egység; Fogadóóra helyszíne; Telefonszám; Levelezési cím; E-mail; Megbízatás; bizottsági tagság; Honlap; Közéleti tisztségek; Munkarend, fogadóóra; Protokoll; Épület; tudományos minősítés. Lehetőség van paraméterezhető keresésekre is, pl.: a kar oktatói, tanárai beosztásuk és megjelenítendő adatok szerint is lekérdezhetők
	http://dali.lib.jgytf.u-szeged.hu/kikicsoda/param_lista.html
10.	Bilingvis kötet. Kiadásra került az első csanádi püspök korunkra maradt 166 foliós értekezése Dániel próféta könyvéről. Bilingvis kötet, amely a latin kritikai szövegkiadás mellett az első teljes magyar fordítást is tartalmazza hat féle indexszel és több száz tételes bibliográfiával. (Deliberatio Gerardi Moresanae Aecclesiae Episcopi Svpra hymnum trium pverorum. Elmélkedés. Gellért a marosi egyház püspöke A három fiú himnuszáról. (Ed. et transtul. + Karácsonyi Béla – Szegfű László). Szeged, Scriptum K., 1999. 765, (2) p.
11.	Ezredvégi hangulatok. A SZÖG-ART Művészeti Egyesület Ezredvégi hangulatok címmel rendezett kiállítást a Kép-Szín Galériában kisméretű képekből, érmekből és kisplasztikákból. A tárlatot 2000. december 15-én Szuromi Pál művészeti író nyitotta meg. A Kar Rajz-művészettörténet tanszékéről Aranyi Sándor, Fischer Ernő, Fűz Veronika, ifj. Holler László, Kovács Keve, Lázár Pál, Papp György, Sinkó János, Szekeres Ferenc művésztanárok alkotásai képviselték főiskolai karunkat.
12.	Francia sanzonest. Az SZTE Juhász Gyula Tanárképző Főiskolai Kar Francia Nyelv és Irodalom Tanszéke 2000. december 14-én műsoros estet szervezett. Előbb a Szentesi Horváth Mihály Gimnázium hallgatói léptek föl. A sanzonokat zongorán Majtényi András kísérte. Az est második felében Charivari francia diákszínpadosai Jean Tardieu : Un geste pour un autre (Egy mozdulat egy másik helyett), című vígjátékot adták elő. Rendező : Eric Blin, a kar Francia Nyelv és Irodalom Tanszékének lektora volt.
13.	JGYF Kiadó: Konrád György és Szelényi Iván. Urbanizáció és területi gazdálkodás címmel jelent meg Kondrád György és Szelényi Iván dolgozata a Juhász Gyula Felsőoktatási Kiadó gondozásában. A kötet kézirata 1971 és 1973 között készült, és a legendás “Az értelmiség útja az osztályhatalomhoz” című elméleti esszé előzménye és empirikus megalapozása volt. A szerzők azt a folyamatot elemzik, miért és miként kerülnek ellentmondásba az államszocialista rendszert legitimálni hivatott elvek és az alkalmazott gyakorlat. Szelényi Iván szerint a “könyvtöredék nem kellőképpen megérlelt, nem megcsiszolt elemzés, hanem sokkal inkább gondolati kísérlet, útkeresés.” A könyv bemutatására 2000. december 15-én került sor a Bartók Béla Művelődési Központban.
14.	Összdolgozói értekezlet. 2000. december 21-én 14 órai kezdettel az SZTE JGYTFK összdolgozói értekezletet tart. Napirendi pontok: 1. Tájékoztatás Karunk gazdasági helyzetéről és a 2001. év bérváltozásairól (előadó: dr. Galambos Gábor kari főigazgató). 2. Tájékoztatás a főiskolai karunkat érintő egyéb kérdésekről (előadó: dr. Galambos Gábor kari főigazgató). 

IV. 
NEMZETKÖZI KAPCSOLATOK

DR. SÁNDOR KLÁRA főiskolai tanár 2000. 11. 09. és 12. között Wassenaar-ban tartózkodott. A Study Center on Language Contacts nevű holland-magyar kutatóműhely konferenciát szervezett, ahol az egyik magyar szervezőként illetve felkért előadóként vett részt. Előadásának címe: The biological embeddedness of language variation. Utazása költségeit a fogadó biztosította. 

DR. VISKOLCZ BÉLA főiskolai docens 2000. 07. 21-től 27-ig a Camridge University Department of Chemistry (Egyesült Királyság) által megrendezett 16. Nemzetközi Gázkinetikai Szimpóziumon vett részt, ahol sor került kutatási eredményeik bemutatására. A poszteren bemutatott eredményeik a szimpózium hivatalos kötetében is közlésre kerültek: H. Hippler and B. Viskolcz: “Unimolecular Decomposition and Thermochemistry of alkoxy radicals” címmel. A csak ab initio számításokból származó elméleti eredményeiket azóta dolgozatként a Phys. Chem. Chem. Phys. című angol nyelvű folyóirathoz (Impact factor 3,5) nyújtották be közlésre. A konferencia részvételi költségeit az Alexander von Humboldt Stiftung, az utazási költségeket a Deutsche Forschungsgemeinschaft (SFB 551 “Kohlenstoff aus der Gasphase: Elementarreaktionen, Strukturen, Werkstoffe”) projektje fedezte. 

DR. VISKOLCZ BÉLA főiskolai docens 2000. 10. 04. és 07. között Göttingenben tartózkodott. A Max-Planck-Institut für biophysikalische Chemie-ben megrendezésre került az International Discussion Meeting “Competitive in Vibrationally Highly Excited Molecules” című konferencia. A Humboldt ösztöndíjas időszak alatt készült kutatási eredményeiket két poszteren mutatták be: H. Hippler, F. Striebel, B. Viskolcz: A detailed experimental and theoretical study on the decomposition of methoxy radicals; W. Hack, K. Hoyermann, C. Kersten, M. Olzmann and B. Viskolcz: Competing reaction pathways of highly excited n-C4H9O radicals formed in the n-C4H9 + O reaction. Az égési folyamatokban kiemelkedő fontosságú reakciók kísérleti és elméleti vizsgálataiból származó eredményeiket kiemelt érdeklődés kísérte. Az eredmények a konferencia kiadvány mellett a Phys. Chem. Chem. Phys. angol nyelvű folyóirat (Impact factor 3.5) különszámában lesz olvasható. Az utazás költségeit az OTKA pályázata fedezte.

DR. VISKOLCZ BÉLA főiskolai docens 1998. 12. 01-től 2000. 08. 01-ig a Karlsruhei Egyetem Fizikai Kémia Intézetének Molekuláris Fizikai Kémia Tanszékén tartózkodott. Ez idő alatt molekuláris mechanikával, ab initio számításokkal, unimolekuláris reakciók elméleteinek tanulmányozásával foglalkozott. Lehetősége nyílt doktoranduszok irányítására is. A fenti időszak alatt 7 közleménye jelent meg, és további kettőt nyújtott be közlésre. E megjelent dolgozatok kumulativ impaktfaktora kb. 25, ami a fizikai-kémia területén, nemzetközi mércével is magasnak számít. 
(vö. http://www.jgytf.u-szeged.hu/~viskolcz) Dr. Viskolcz Béla dolgozataira – a megjelenéstől számított rövid idő ellenére – több mint 20 hivatkozás történt. Ezen kívül 4 angol nyelvű előadást tartott (2-t a Karlsruhei Egyetemen, Reims-i Egyetemen Franciaországban, és az MTA KKKI-ban, Budapesten) és különböző konferenciákon 9 előadással és poszterrel szerepelt társszerzőként. Az Alexander von Humboldt Alapítványtól mintegy 3 millió forint értékben, számítógépeket kapott a további eredményes kutatómunka elősegítésére, amelyek várhatóan hamarosan megérkeznek a Kémia tanszékre. A szakmai eredményeken kívül, az Alexander von Humboldt Alapítványon keresztül volt szerencséje részt venni a Német Köztársasági Elnök fogadásán. A Nobel-díjasok hagyományos jubileumi 50. Landau-i konferenciáján való részvételét szintén az Alexander von Humboldt Alapítvány támogatta. Távolléte és utazása költségeit az Állami Eötvös Ösztöndíj, majd ennek folytatólagos meghosszabbításaként a 21 hónapos Humboldt posztdoktori ösztöndíj biztosította. 

DR. GYETVAI GYÖRGY tanszékvezető főiskolai tanár és DR. SZATMÁRI ZOLTÁN főiskolai docens a közvetlen kapcsolatok keretében 2000. 11. 30-tól 12. 3-ig a nyitrai Konstantín Egyetemen vett részt tanulmányúton. Utazásuk célja az 1997-ben kötött kutatási együttműködés területén végzett vizsgálatok eddigi eredményeinek (előadások, publikációk) összegző értékelése és lezárása volt. A koordinációs képességek elemzésének további lehetséges közös kapcsolódási pontjainak egyeztetése érdekében előadások keretében ismertették a tanszékükön folyó kutatások legújabb eredményeit. A továbbiakban a CEEPUS pályázatok őket érintő részeit elemezték. Megállapodásuk értelmében – az intézmények vezetőinek koordinálásával – hallgatói és oktatói mobilitásra a Konstantin Egyetem, a Brno-i Egyetem és a Szegedi Tudományegyetem nyújt be pályázatot. A demonstrátori tevékenység gyakorlata és a képzési programok tanulmányozása lesz a feladat. Egy új amatőr játékkal, az aszfalt labdázással ismerkedtek meg, de lehetőségük nyílt a világ élvonalába tartozó szlovák jégkorong színvonalának tanulmányozására is egy bajnoki mérkőzés keretein belül. Utazásuk költségeit az SZTE JGYTFK 082. sz. keret biztosította.

BARÁTNÉ DR. HAJDU ÁGNES tanszékvezető főiskolai tanár 2000. 10. 25-től 11. 03-ig római tanulmányúton vett részt. Előadást tartott az Olasz Könyvtáros Egyesület éves konferenciáján. Könyvtári kutatómunkát végzett az olasz nemzeti könyvtárban, a Vatikáni Könyvtárban. Tanulmányozta az osztályozási és menedzsment módszereket, valamint az informatikai fejlesztések irányát, tendenciáit. Tájékozódott az olasz ETO MRF adaptálásának helyzetéről. Tanácsaival próbálta segíteni az olasz Magyar Akadémia könyvtárosait a számítógépes rendszer kiválasztásában. Megkezdték a Special School of Archivist and Librarians (SSAB) of the University of Rome La Sapienza és tanszékük közötti kapcsolatok kiépítését. Utazása költségeit MÖB ösztöndíj és az SZTE JGYTFK 082. sz. keret biztosította.

DR. PÁL ÁGNES tanszékvezető főiskolai tanár 2000. 11. 06-tól 23-ig, DR. HERENDI ISTVÁN főiskolai docens 2000. 11. 06-tól 18-ig indiai tanulmányúton vett részt. Szakmai látogatást tettek New Delhiben az Indian Institute of Technology (University of Delhi) Oktatástechnológiai Centrumában, valamint Chandigarh-ban, a Panjab Universityn. Tapasztalatokat szereztek az oktatás szervezéséről, a graduális és távoktatásos képzésekről, a tanár- és a kutatóképzés helyzetéről, a számítógépre alapozott oktatási és kutatási módszerekről, valamint a geográfus képzés tartalmáról és az ott folyó kutatásokról. Előadásokat tartottak a nevezett egyetemeken, valamint Delhiben a Magyar Információs és Kulturális Intézetben. Nagy érdeklődést tapasztaltak az előadott témák és Magyarország iránt. Sok kérdést kaptak a Szegeden működő angol nyelvű informatikai és más képzésekkel kapcsolatban. Utazásuk költségeit MÖB ösztöndíj és az SZTE JGYTFK 082. sz. kerete biztosította.

MACZELKA NOÉMI tanszékvezető főiskolai docens és SZABADY JÓZSEFNÉ DR. főiskolai tanár 2000. 12. 04-től 08-ig a közvetlen kapcsolatok keretében a nyitrai Konstantín Egyetem Pedagógiai Fakultásának Zenei Nevelés Tanszékén tartózkodtak. Feladatuk a CEEPUS program előkészítése volt. Előadást tartottak a tanszékükön folyó gyakorlati képzésről. Megismerkedtek a nyitrai tanszék személyi és infrastrukturális adottságaival, órákat látogattak, s tapasztalatot cseréltek a kredit-rendszer bevezetéséről. A Városi Múzeumban a nyitrai zenei tanszék 3 kórusának ünnepi hangversenyén vettek részt. Felkutatták a történeti munkájukhoz felhasználható források lelőhelyeit. Utazásuk költségeit az SZTE JGYTFK 082. sz. kerete biztosította.

DR. NÁNAI LÁSZLÓ tanszékvezető főiskolai tanár 2000. 12. 02-től 08-ig az Université Claude Bernard Lyon 1 intézmény (UCBL) Fizikai Intézetében ERASMUS oktatóként végzett vendégoktatói tevékenységet. “Laser Surface Orocessing” címmel 8 órás kurzust tartott. A szakmódszertani csoporttal egyeztető megbeszéléseket folytatott, tervezik az együttműködés kiszélesítését a didaktika és módszertan területére is. Utazása költségeit az ERASMUS /TS keret és az SZTE JGYTFK 082. sz. keret biztosította.
DR. VÁRMONOSTORY ENDRE főiskolai tanár 2000. 12. 02-től 08-ig az Université Claude Bernard Lyon I. intézménynél tartózkodott. ERASMUS oktatóként végzett vendégoktatói tevékenységet. A matematika szakos hallgatóknak, PhD hallgatóknak tartott előadást “Functionally Complete of Relational Pattern Algebras” címmel. Az egyetem oktatóival oktatási, módszertani és kutatási cserék lehetőségeiről folytatott megbeszélést. A 2. félévben Lyonba érkező ERASMUS hallgató fogadásával kapcsolatos ügyeket intézett. Utazása költségeit az ERASMUS/TS keret és az SZTE JGYTFK 082. sz. keret biztosította. 
A IV. fejezet anyagát összeállította: dr. Györke Zolttánné
V.
Új leckekönyv 

Dr. Homor Géza oktatási főigazgató-helyettes információja az új leckekönyvvel kapcsolatban:

Tájékoztatom a tanszékvezető kollégákat, hogy az első évfolyam leckekönyve eltér a korábban megszokottól. A legfontosabb eltérés, hogy bal oldalára kerül a hallgató félév elei vállalása, jobb oldalára pedig a tanári- és hivatali bejegyzések. A vizsgaidőszak kapcsán csak ez utóbbival kell foglalkoznunk. 
Első oszlopa a vizsgára bocsátás feltételeinek igazolására szolgál. Csak olyan tárgynál kell aláírni, ahol a tanterv évközi kötelezettségeket ír elő (kötelező a foglalkozásra járás, szorgalmi időszakra kiadott munkát kell teljesíteni, stb.), illetve ahol a félévi vizsgaforma aláírás. 
Az “Érdemjegy” oszlop a bal oldalon jelzett vizsgaforma jegye. Ahol egy sorban két jegy tartozik az értékeléshez, felülre mindig az kerüljön, ami feltétele a következőnek, tehát a gyakorlati jegy. Kérem, ezt az egyértelműség érdekében egy gyj elé írásával is feltüntetni. Külön sorba írt résztárgyaknál ilyen probléma nincs, de itt a bal oldalon a kurzus kreditje csak a vizsga soránál szerepelhet.
Kérem a tanszékvezető kollégákat, hogy tájékoztassák a fentiekről a tanszéki oktatókat.